Document ID: /roh_data/filtered/Billingualer_Corpus_interleaved-de-rm.jsonl.gz/1014

This is a text translated from German to Rumantsch Grischun.
Finanzkrafteinteilung der Gemeinden für die Jahre 2006 und 2007

Die Regierung hat die Bündner Gemeinden für die Jahre 2006 und 2007 nach der Finanzkraft eingestuft. Gegenüber der für die Jahre 2004 und 2005 geltenden Finanzkrafteinteilung erfahren insgesamt 25 Gemeinden einen Klassenwechsel. Diese Zahl liegt deutlich tiefer als bei der letzten Einteilung, als noch 38 Gemeinden die Klasse wechselten. Bei neun Gemeinden handelt es sich um eine Verschiebung im Grenzbereich, fünf Gemeinden erfahren einen Wechsel aufgrund der Entwicklung ihrer Steuerkraft, vier Gemeinden aufgrund der Anpassung des Steuerfusses und in den übrigen Fällen spielen Veränderungen sowohl bei der Steuerkraft als auch beim Finanzbedarf eine Rolle.

Elf Gemeinden mit 6'242 Einwohnern steigen in eine stärkere Finanzkraftgruppe auf, während 14 Gemeinden mit 38'367 Einwohnern neu einer schwächeren Gruppe angehören. Die Absteiger-Gruppe weist eine relativ hohe Einwohnerzahl auf, weil auch die Stadt Chur, welche von der Gruppe 1 in die Gruppe 2 wechselt, dazu gehört. Da die Wechsel in eine finanzschwächere Gruppe einwohnermässig jene in eine finanzstärkere Gruppe erheblich übersteigen, wird die Summe der Beitragsleistungen des Kantons an die Gemeinden höher ausfallen.

Gremium: Regierung

Quelle: dt Standeskanzlei

Data: 25.08.2005

Classificaziun da la forza finanziala da las vischnancas per ils onns 2006 e 2007

La regenza ha classifitgà las vischnancas dal Grischun tenor lur forza finanziala per ils onns 2006 e 2007. Cumpareglià cun la classificaziun da la forza finanziala dals onns 2004 e 2005 midan totalmain 25 lur classa da forza finanziala. Quest dumber è cleramain pli bass che tar l'ultima classifcaziun, tar la quala anc 38 vischnancas avevan midà classa. Tar nov vischnancas sa tracti d'in spustament al cunfin d'ina classa a l'autra, tschintg vischnancas fan la midada pervi dal svilup da lur forza fiscala, quatter vischnancas pervi da l'adattaziun da lur pe da taglia e tar ils ulteriurs cas giogan ina rolla tant midaments da la forza fiscala sco er midaments dal basegn da finanzas.

Indesch vischnancas cun 6'242 abitantas ed abitants s'avanzan en ina guppa da la forza finanziala pli ferma, entant che 14 vischnancas cun 38'367 abitantas ed abitants appartegnan da nov ad ina gruppa pli debla. La gruppa da las vischnancas descendentas ha in dumber d'abitantas e d'abitants relativamain grond, perquai che er la citad da Cuira - che mida da la gruppa 1 a la gruppa 2 - tutga tiers. La summa da las contribuziuns dal chantun a las vischnancas vegn a s'augmentar, perquai che las midadas en ina gruppa da la forza finanziala pli debla surpassan cleramain - en quai che reguarda las abitantas ed ils abitants - quellas en ina gruppa da la forza finanziala pli ferma.

Gremi: regenza

Funtauna: rg chanzlia chantunala

Data: 25.08.2005